Atický lékythos s bielym pozadím, Hypnos a Thanatos nesúci mŕtve telo Sarpédona z bojiska pri Tróji, cca 440 pred Kr.
**Lékythos** (starogr. *Λήκυθος* – *lékythos*) je typ starogréckej keramickej nádoby.

Lékythos (mn. č. *lékythoi*), vysoká valcovitá nádoba na parfumovaný olej s užším hrdlom, vertikálnym uchom a nízkym podstavcom (mal aj podobné tvary ako arybalos alebo alabastron), slúžil hlavne ako obetný dar (pri hroboch a svätyniach), ale ojedinele bol používaný tiež v kúpeľoch a palaistre.

V starovekom Grécku na výročie alebo na určité sviatky prichádzali príbuzní (alebo aj priatelia a známi) k hrobu blízkeho, ozdobili ho vlnenými stuhami, kvetmi alebo vencami a k hrobu položili aj obetný dar, ktorým bol keramický lékythos (na hroby predčasne zomrelých mladých ľudí tiež lutroforos), ozdobený väčšinou jemnými melancholickými obrázkami na bielom podklade. V Aténach sa lékythos ako obetný dar do hrobu objavuje okolo roku 600 pred Kr. ale najobľúbenejším darom pre mŕtvych sa stal v rokoch 470 až 410 pred Kr. Niektoré lékythoi mali vo vnútri falošnú nádobku, aby sa tak zmenšilo množstvo zanechaného oleja.

Tvary a typy lékythoi
---------------------

Známych je päť hlavných tvarov lékythosov: Deianeira lékythos, v tvare cylindra (typ, štandardný a sekundárny), baňatý, ramenný a lékythos v tvare žaluďa.Prvý tvar Deianeira lékythosu mal čiernofigúrovú výzdobu a používal sa až do polovice 6. stor. pred Kr. lékythos v tvare cylindra (štandardný) bol predstavený na konci 6. stor. pred Kr. a lékythos v tvare cylindra (sekundárny, zvyčajne menší s väčším priemerom na ramene) v druhej štvrtine 5. stor. pred Kr. a bol uprednostňovaný do polovice storočia (potom vymizol), baňatý lékythos bol zavedený v 1. polovici 5. stor. a táto forma sa stala štíhlejšou v neskoršej fáze. Tvar ramenného lékythosu sa objavil koncom piateho stor. pred Kr. Lékythos v tvare žaluďa sa vyrábal až koncom 5. stor. pred Kr. Je veľmi vzácny.

* Deianeiria lékythosDeianeiria lékythos
* 
* Lékythos v tvare cylindraLékythos v tvare cylindra
* 
* Baňatý lékythosBaňatý lékythos
* 
* Ramenný lékythosRamenný lékythos
* Lékythos v tvare žaluďaLékythos v tvare žaluďa
* 
* Footless lékythosFootless lékythos
* Boiótsky lékythosBoiótsky lékythos
* Čiernofigúrový lékythos, cca 480 pred Kr.Čiernofigúrový lékythos, cca 480 pred Kr.
* Červenofigúrový lékythos, cca 480 – 470 pred Kr.Červenofigúrový lékythos, cca 480 – 470 pred Kr.
* Lékythos s bielym pozadím, cca 420 pred Kr.Lékythos s bielym pozadím, cca 420 pred Kr.

Referencie a bibliografia
-------------------------

1. 1 2  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 380.
2. 1 2 3   Ritual, *Lekythos*
3. ↑  Robert Manuel Cook. *Greek Painted Pottery*. London : Psychology Press, 1997. ISBN 978-04-1513-859-8. S. 221.
4. ↑   *Klasické Atény*. Bratislava : Tatran, 1970. 61-057-70. S. 106.
5. 1 2  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 448.
6. ↑  University of Oxford, Classical art research centre *Lekythos*  Archivované 2020-05-05 na Wayback Machine

Iné projekty
------------

Commons
* Spolupracuj na Commons Commons ponúka multimediálne súbory na tému **Lékythos**

Pozri aj
--------

* Typológia starogréckej keramiky